**Retningslinjer for tildeling og bruk av tilskuddet Den kulturelle spaserstokken i Sømna kommune**

1. Sømna eldreråd får orientering om tildeling til Sømna kommune på første møte etter at kommunen har mottatt utbetalingsbrev fra Nordland fylkeskommune.
2. Fordelingen av midlene saksbehandles av kommunalsjef oppvekst og kultur og forvaltes av det kommunale eldrerådet i tråd med Lov om kommuner og fylkeskommuner § 5-12.
3. Informasjon om tilskuddsordningen legges ut på kommunens hjemmesider, det legges ut påminnelser på kommunens Facebook-side i forkant av søknadsfrister og Sømna frivilligsentral får en rolle i å informere lag- og foreninger i Sømna om muligheten for å søke tilskudd innenfor denne ordningen.
4. Tilskuddet kan brukes til følgende formål:
   1. Kunst- og kulturopplevelser til den eldre delen av befolkningen i kommunen
   2. Møteplasser med kulturinnslag
   3. Møteplasser hvor de eldre selv er kulturutøvere
   4. Transport til kulturarrangement

Det er ikke lenger et krav om at arrangement/opplevelse skal være utført at profesjonelle utøvere.

1. Ulike aktører i kulturlivet i Sømna oppfordres til lokale samarbeid. Det kan være samarbeid mellom lag og foreninger, mellom kultursektoren og pleie og omsorgssektoren, med kulturskole, bibliotek eller med eksterne aktører.
2. Søknadsfrister settes til 1. mars eller 1. september årlig. Søknader som kommer inn etter fristene blir fortløpende behandlet av Eldrerådet dersom det er fremdeles er midler tilgjengelig. Søknader må inneholde en beskrivelse av tiltaket og et kostnadsoverslag.
3. De som får tildelt midler skal rapportere til Sømna kommune innen 1. februar året etter at de har mottatt tilskudd. Kommunalsjef oppvekst og kultur har ansvar for å rapportere for bruk av midlene Sømna har fått tildelt til Nordland fylkeskommune innen 1. mars påfølgende år.

Vedtatt av Sømna eldreråd 10.05.25